लीबिया पर बमबारी जारी रहेगी : नाटो  
लीबिया में चल रही बमबारी के मामले पर नाटो ने कहा है कि ये तब तक जारी रहेगी जब तक गद्दाफी की सेनाओं से आम लोगों को खतरा बना रहेगा।
लीबिया में चल रही बमबारी के मामले पर नाटो ने कहा है कि ये तब तक जारी रहेगी जब तक गद्दाफी की सेनाओं से आम लोगों को खतरा बना रहेगा और जब नाटो को लगेगा कि लीबिया में हालात सामान्य हो रहे हैं और आम लोग सुरक्षित हैं तब ये बमबारी बंद कर दी जाएगी।  नाटो ने हालांकि इसकी तारीख बताने से तो इनकार कर दिया लेकिन उम्मीद जताई है कि ये दिन जल्द ही आएगा। नाटो ने गद्दाफी की सेनाओं पर मार्च में पहली बार हमला किया था। नाटो ने कहा कि अब तक का ऑपरेशन बहुत सावधानी से चलाया गया है और इस बात का पूरा ख्याल रखा गया है कि हमले से आम लोगों को कोई नुकसान न पहुंचे।